Diari Oficial de la Generalitat Valenciana


Sumari del DOGV 6122, del 14-10-2009 (2009/11696)

RESOLUCIÓ de 5 d'octubre de 2009, de la consellera d'Agricultura, Pesca i Alimentació, per la qual s'incrementen els crèdits de les convocatòries d'ajudes per a 2009 destinades a la promoció de noves tecnologies en maquinària i equips agraris i ajudes per a la renovació del parc nacional de maquinària agrícola i s'obri un nou termini de presentació de sol·licituds.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11476


Data del document
:   05-10-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * agrupació de productors agraris
    * suport econòmic
    * ajuda a l'agricultura
    * tractor
    * explotació agrària
    * cooperativa agrícola
    * màquina agrícola
    * agricultor
    * ajuda pública

RESOLUCIÓ de 5 d'octubre de 2009, de la consellera d'Agricultura, Pesca i Alimentació, per la qual s'incrementen els crèdits de les convocatòries d'ajudes per a 2009 destinades a la promoció de noves tecnologies en maquinària i equips agraris i ajudes per a la renovació del parc nacional de maquinària agrícola i s'obri un nou termini de presentació de sol·licituds. [2009/11807]  
En l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destinat. Estos aspectes depenen de la llei anual de pressupostos, en estos moments la Llei 17/2008, de 29 de desembre, de la Generalitat Valenciana, de Pressupostos per a l'exercici 2009.  
Per mitjà de la Resolució de 22 d'abril de 2009, de la consellera d'Agricultura, Pesca i Alimentació, es va realitzar la convocatòria per a 2009 de les ajudes destinades a la promoció de noves tecnologies en maquinària i equips agraris.  
Per mitjà de la Resolució de 22 d'abril de 2009, de la consellera d'Agricultura, Pesca i Alimentació, es va realitzar la convocatòria per a 2009 de les ajudes destinades a la renovació del parc nacional de maquinària agrícola.  
En les dos convocatòries es disposa que les quanties màximes establides es podien veure incrementades amb la dotació extraordinària prevista en el Pla d'Impuls dels Sectors Productius de la Generalitat Valenciana, en aplicació de les mesures que es dicten a l'empara dels articles 17b i 18.1 del Decret Llei 1/2009, de 20 de febrer.  
Per això, vista la proposta de la directora general de Producció Agrària i en l'exercici de les funcions que tinc atribuïdes, resolc:  
Apartat primer  
Incrementar en 600.000 € el crèdit destinat a les ajudes a la promoció de noves tecnologies en maquinària i equips per mitjà de la Resolució de 22 d'abril de 2009, de la consellera d'Agricultura, Pesca i Alimentació, per la qual es convoquen estes ajudes (DOCV núm. 6008, de 07.05.2009), i assignar-hi un import global màxim per a l'any 2009 d'1.221.332 € a càrrec de l'aplicació pressupostària 61.86.87.57522.3, línia de subvenció T0180.  
Apartat segon  
Incrementar en 400.000 € el crèdit destinat a les ajudes per a la renovació del parc nacional de maquinària agrícola per mitjà de la Resolució de 22 d'abril de 2009, de la consellera d'Agricultura, Pesca i Alimentació, per la qual es convoquen estes ajudes (DOCV núm. 6008, de 07.05.2009), i assignar-hi un import global màxim de 900.000 € per a l'any 2009, i de 300.000 € per al 2010, a càrrec de l'aplicació pressupostària 53.48.34.30901.4, línia de subvenció T0180.  
Apartat tercer   
Obrir un nou termini de presentació de sol·licituds per a l'any 2009 en les dos línies d'ajuda, que serà de 10 dies des de l'endemà de la publicació d'esta resolució.  
Les sol·licituds podran efectuar-se als llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat quart  
El règim d'ajuda destinat a la promoció de noves tecnologies en maquinària i equips agraris complix les disposicions dels articles 87 i 88 del Tractat, i ha sigut autoritzat per la Comissió amb data 30 de setembre de 1992 amb el número d'ajuda N 324/1992, autorització que ha sigut modificada amb data 30 d'abril de 2007 i 22 de maig de 2007, amb els números d'ajuda N96/1997 i N259/2006, respectivament.  
El règim d'ajudes destinades a la renovació del parc nacional de maquinària agrícola complix les disposicions dels articles 87 i 88 del Tractat, ha sigut comunicada a la Comissió amb data 20 de febrer de 2008 i ha sigut aprovada amb el codi d'ajuda XA 105/2008.  
Apartat cinqué  
El règim de recursos procedent és el recurs de reposició, que es pot interposar en el termini d'un mes davant de la consellera, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb les disposicions dels articles 10 i 46 de la Llei de Jurisdicció Contenciosa Administrativa.  
València, 5 d'octubre de 2009.- La consellera d'Agricultura, Pesca i Alimentació: Maritina Hernández Miñana.